Nuus - Laerskool Stellenbosch
Atletiek: SA Kampioenskappe
3 van ons leerders het aan die SA Kampioenskappe deelgeneem in Potchefstroom en het uitstekend gevaar. Ons is vreesliks trots op al drie leerders!
Hier volg die uitslae:
Euphin Kruywagen 6de in hoogspring o.10
Lisa Booysen 6de in uitdun 70mH o.11
Nicola van der Merwe 2de in spiesgooi o.13 (Sy gooi 'n afstand van 36.71m en die wenner gooi 36.73m.)
Hooffoto: Nicola van der Merwe met haar silwer medalje
V.l.n.r.: Lisa Booysen, mnr Dawie de Vries, Euphin Kruywagen
Maya Kirsten oorwin!
Maya Kirsten en haar gesin vier hierdie jaar 'n groot oorwinning!
Maya is in 2019 gediagnoseer met Leukemia. Saam met haar familie en 'super boetie', Callie Kirsten, se liefde en ondersteuning het sy die siekte oorwin!
Die Grondslagfase het op 'n gepaste wyse dit met haar en haar gesin gevier. Haar boetie, Callie, het ook 'n medalje ontvang vir sy konstante bystand aan sy sussie tydens die 3 jaar.
Neelsie Eiendomme Atletiekbyeenkoms
Op 8 Februarie 2022 het 7 skole aan Laerskool Stellenbosch se 26ste Neelsie Eiendomme byeenkoms deelgeneem. Die deelnemende skole was Laerskool Beaumont, Laerskool Gericke, Laerskool Hugo Rust, Laerskool Swartland, Laerskool Gordonsbaai, Laerskool Totius, Somerset-Wes Primêr en Laerskool Stellenbosch. Atlete neem aan verskeie baan-items deel onder meer 'n 600m vir o.10 – o.13 atlete. Dankie aan al die skole en die beamptes van LS Stellenbosch wat hierdie byeenkoms 'n groot sukses gemaak het.
Op Vrydag, 4 Februarie, het ons jaarlikse Interkleure Swemgala plaasgevind. Dit was omtrent 'n prettige dag. Baie geluk aan al die wenners asook aan die Groenspan wat die gala gewen het.
'n Spesiale dankie aan al die leerlinge wat deelgeneem het en ook aan die ouers wat die swemmers kom ondersteun het.
Seniorfase Interkleure Atletiek
Op Vrydag, 28 Januarie, het die Graad 4- tot 7- leerders by Markotter sportgronde bymekaar gekom vir ons jaarlikse Seniorfase Interkleure Atletiekbyeekoms. Die covid-19 pandemie het verhoed dat hierdié byeenkoms (vir 2 jaar) kon plaasvind.
Baie dankie aan almal wat die dag bygewoon het, die leerders en ouers vir julle gees, die hardwerkende personeel en natuurlik al ons atlete! Dit was 'n onvergeetlike suksesvolle dag!
Die Grondslagfase leerders het op Maandag, 31 Januarie, heerlike pret in die swembad gehad. Leerders is op 'n informele wyse blootgestel aan al die verskillende swemstyle. Baie dankie Graad 7 lewensredders wat ons swemmertjies veilig laat voel het! Dit was sowaar 'n heerlike dag!
Hoofleiers : 1ste Semester 2022
Baie geluk aan ons vier hoofleiers vir die eerste semester!
Boonste foto v.l.n.r: Daniël Schoonraadt, Isabella Basson, Julia Barry en John Fuchs
Op Maandag, 24 Januarie 2022, het ons Grondslagfase Atletiekbyeenkoms plaasgevind. Dankie aan al die ouers wat die leerders kom ondersteun het!
Eerste skooldag: Graad 1 2022
Welkom aan al ons Graad 1-leerders. Mag julle skoolloopbaan 'n fees wees! Julle lyk spoggerig!
Boonste foto Graad 1 juffrouens v.l.n.r: mev Jana Roeloffse, mev Jeanri van Lingen, me Melissa Kruger, me Helanie Griessel
Baie welkom aan ons nuwe personeellede en assistente vir 2022!
Boonste foto v.l.n.r: me Karli Jooste (Graad 4A), me Maritsa van Rooyen (Leerondersteuning), mnr Jeandré Louw (Graad 6A)
Assistente: me Nicola van Schalkwyk (Graad 3), me Madeleine Haasbroek (Graad 1), me Gisela Venter (Graad 2)
Laerskool Stellenbosch het nog altyd, van sy geboorte in 1934 af, die gees van 'n avonturier en 'n pionier in homself gehad, danksy sy hoofde, personeel en leerders oor die jare heen. Ons is bevoorreg om tans agter die stuur 'n skoolhoof van die kaliber van mnr Hawkie de Villiers te hê – visionêre avonturier en pionier per excellence.
"Die visie en innoverende leierskap wat hy openbaar, kan tasbaar gesien word in die uitstekende fasiliteite wat oor die afgelope aantal jaar onder sy leiding en versiendheid ontwikkel is. Meer nog kan dit gesien word in die gelukkige personeel en leerders van ons skool. Hy het die besondere vermoë om entoesiasme aan te steek en potensiaal te ontgin, waarmee hy 'n skool lei wat konstruktief geposisioneer is vir die toekoms en leerders aflewer wat positief is en waarde toevoeg tot ons samelewing." Rudi Jansen
"In 'n dorp soos Stellenbosch is akademiese ingesteldheid 'n prioriteit. Dit is belangrik dat onderwysers juis dit as 'n uitdaging sien en nie as 'n bedreiging nie. Die leerders moet toegerus word vir die veranderende kennisgedrewe wêreld waarin ons leef, maar dit moet nooit 'n alles oorheersende doelwit van ons skool wees nie.
Juis omdat die onderwys vir my 'n roeping is, is die opvoeding van leerders baie meer omvattend as net die akademie. Die primêre doelwit van ons werk is dat die kinders 'n goeie selfbeeld bou. Ons moet eenvoudig daarin slaag om geleenthede te skep sodat kinders selfvertroue ervaar en regtig goed voel oor hulself.
Bogenoemde waarborg gelukkige kinders wat presteer en volgens hulle eie vermoëns funksioneer. Belangrike vennote om dit te bereik, is ons ouers. Ouers moet dieselfde waardes as die skool deel en poog om dit elke dag vas te lê deur die voorbeeld wat gestel word.
Elke kind in die skool speel 'n belangrike rol om te verseker dat Laerskool Stellenbosch 'n suksesvolle skool is…'n skool waar kinders toegerus word om in enige hoërskool, van hulle keuse, gelukkig en selfvervuld te wees!"
Hawkie de Villiers, April 2021
Laerskool Stellenbosch is voorwaar trots op 'n skoolhoof wat bemind is by leerders en gerespekteer word deur die personeel en ouers.